Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 858

10. évfolyam „B” tagozat Fejlesztési feladatok – Tananyag Zenei ismeretek, a hangszerkezelés fejlesztése – Egy önállóan kiválasztott hangszerjátékos repertoárjának, elõadásmódjának részletes megismerése. – Hosszúfurulyás dallamok értelmezése dudán. – A háromsípos sípszár. – Történeti dallamok értelmezése, eljátszása dudán. Ajánlott tananyag Jankovics Imre somogyi dudás felvételei (MTA Zenetudományi Intézet, Néprajzi Múzeum) Történeti zenénk gyûjteményes kiadványai Felhasználhatók még az Óbudai Népzenei Iskola már megjelent, illetve a késõbbiekben megjelenõ módszertani kiadványai, hang– és videofelvételei. Követelmény Ismerje meg és sajátítsa el a somogyi dudastílust. Legyen képes a tanult dialektusból dallamfüzéreket, táncrendeket játszani magas technikai színvonalon, hallgatóság elõtt is. Sajátítsa el a történeti dallamok értelmezésének módszerét. Legyen képes olyan mûvészi szándékú kifejezésmódra, amely összefüggõ egységben tükrözi hagyományismeretét, zenei tudását, képzelõereje fejlettségét, valamint elõadókészsége érettségét. Az év végi vizsga javasolt anyaga – Dél–dunántúli dallamok. – XVI–XVIII. századi dallamaink dudán. Követelmények a továbbképzõ évfolyamainak elvégzése után Az „A” tagozat végén A tanuló legyen képes – minden ismert dialektusból dallamfüzéreket, táncrendeket játszani magas technikai színvonalon, hallgatóság elõtt is, – más hangszeren vagy énekes formában fennmaradt dallamok önálló adaptálására. Ismerje – hangszere repertoárját, illetve annak jellemzõ részét és elõadói hagyományát a magyar népzenei dialektusokban, – a hangszer szerepét a történeti zenében, – a rokonnépek hasonló hangszereit és példákat azok repertoárjából, – a szomszédnépek hasonló hangszereit és példákat azok repertoárjából, – hangszere elterjedtségét a Földön. A „B” tagozat végén (az „A” tagozat követelményein felül) A tanuló legyen képes – a kifejezésmód, megfelelõ stílusismeret és technikai felkészültség birtokában zenei élményt nyújtani, – szubjektív zenei élményét esztétikailag igényesen kifejezni, – olyan mûvészi szándékú kifejezésmódra, amely összefüggõ egységben tükrözi hagyományismeretét, zenei tudását, képzelõereje fejlettségét, valamint elõadókészsége érettségét. Tudja a tanult játéktechnikai elemeket meggyõzõ zenei kifejezés szolgálatába állítani. A mûvészeti záróvizsga követelményei A vizsga részei A vizsga gyakorlati vizsgarészbõl áll. A vizsga tantárgya és idõtartama Duda fõtárgy „A” tagozat: minimum 10 perc „B” tagozat: minimum 10 perc A vizsga tartalma „A” tagozat – Nógrádi dallamok és táncok. (Pásztornóták, kanásztánc, lassú és friss csárdás. – Dunántúli dallamok és táncok. (Pásztornóták, kanásztánc, ugrós, lassú és friss csárdás.) „B” tagozat Palóc dallamok és táncok. (Pásztornóták, kanásztánc, lassú és friss csárdás.) Csallóközi és szigetközi dudazene Moldvai dudazene. A vizsga értékelése – megfelelés az elõírt követelményeknek, – technikai felkészültség, – helyes légzés, testtartás, hangszertartás, – hangképzés, – intonáció, – hangszerkezelés, – díszítések alkalmazása, – helyes ritmus és tempó, – elõadásmód, – a zenei stílus és az elõírások megvalósítása, – memória, – alkalmazkodóképesség, – állóképesség. A tananyag feldolgozásához szükséges kötelezõ (minimális) taneszközök Megfelelõ minõségû és mennyiségû hangszer „A” hangolású, kontrasípos, egybordós magyar duda, valamint bolhalyuk nélküli duda, sokác gaida, háromsípos sípszár. Metronóm. Hangzó zenei és videó/DVD példatár. MP3–as és CD játszó, video– illetve DVD lejátszó–felvevõ készülék. Lejegyzések készítésére alkalmas többsebességû magnetofon vagy számítógép. NÉPI KLARINÉT / TÁROGATÓ A klarinét/tárogató tanítás feladatai Ismertesse meg a tanulókkal – a magyar népzenében használatos klarinétfajták és a tárogató történetét, az európai kultúrában és a Kárpát–medence népzenei világában elfoglalt helyüket és szerepüket, – a hangszerek kezelését, fúvás– és játéktechnikáját, – a klarinétot és a tárogatót fenntartó tájegységek zenei formáit, mûfajait és tánckíséret–típusait, – az egyes tájegységek jellemzõ stílusjegyeit, – a hagyományos népzenei elõadás gondolkodásmódját, – a Kárpát–medence népzenéjének alapvetõ jellemzõit. Fejlessze – zenei hallását, dallam– és harmóniaérzékét, – ritmus– és hangsúlyérzékét, – zenei emlékezetét, – lapról olvasási készségét, – intonációs és dinamikai érzékenységét, – motivikus és strófikus gondolkodásmódját, – képességét motívumok és dallamok rögtönzött összefûzésére, tánczenei folyamatok önálló megvalósítására, népzenei darabok koncertszerû elõadására, – kamarazenei alkalmazkodóképességét és kommunikációját. Alakítsa ki – a fejlett légzéstechnikát, – a kiegyenlített tónusú, hangszínekben telt klarinéthangot, – a biztonságos hangindítást és lezárást, – az egyenletes ujjtechnikáját. A tárogató tantárgy választható, nem kötelezõ. Elõképzõ évfolyamok Az elõképzõt furulyatanítással kezdjük, még akkor is, ha már nem kisiskolás korú a jelentkezõ. Ezzel nemcsak az esetleges testi–fizikai korlátokhoz alkalmazkodnunk, hanem a néphagyomány gyakorlatát is követjük. Lehetõleg pásztorfurulyát használjunk, mert ezzel kezdetbõl fogva a stílushûség irányába tereljük a tanulókat. Az elõképzõ tananyagánál a népzenei ág furulya tanterve a kötelezõ.

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes